ประจำเดือนไม่มา2เดือนแล้วค่ะ เคยกินยาลดน้ำหนักเมื่อเดือนที่แล้ว แล้วประจำเดือนไม่มาพอมาเดือนนี้ ประจำเดือนก็ยังไม่มาอีก ยาลดน้ำหนักมีส่วนทำให้ประจำเดือนไม่มาไหมคะ ซื้อที่ตรวจมาตรวจแล้ว2ครั้ง แต่ผลคือไม่ท้องค่ะ ถือ่วาผิดปกติไหมคะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว ไม่พบมีการตั้งครรภ์เกิดขึ้น ก็แสดงว่าไม่ได้มีการตั้งครรภ์ และการที่ประจำเดือนไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับยาลดน้ำหนักที่ทานไป หากทำให้มีน้ำหนักลดลง หรือมีการอดอาหารร่วมด้วย ก็อาจเป็นสาเหตุที่ทำให้ไม่มีประจำเดือนมาได้ค่ะ ดังนั้น ควรรอประจำเดือนไปอีกซักระยะก่อน หากปรจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น